Uredba Komisije (EGS) št. 1859/82

z dne 12. julija 1982

o izboru poročevalskih kmetijskih gospodarstev za določitev dohodkov kmetijskih gospodarstev

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti [1], kakor je bila nazadnje spremenjena z Uredbo Sveta (EGS) št. 2143/81 [2], in zlasti členov 4(4), 5(5) in 6(2) Uredbe,

ker morajo biti poročevalska kmetijska gospodarstva izbrana v vsaki enoti na enoten način in ker je treba v ta namen določiti podrobna pravila za izvajanje ustreznih določb Uredbe št. 79/65/EGS;

ker je treba podrobna pravila o izboru poročevalskih kmetijskih gospodarstev glede na najnovejše spremembe Uredbe št. 79/65/EGS in pridobljene izkušnje od leta 1965 popolnoma revidirati; ker je treba skladno s tem Uredbo Komisije št. 91/66/EGS [3] razveljaviti in zamenjati z novo uredbo;

ker spadajo kmetijska gospodarstva, ki jih je treba preučiti v zvezi z mrežo računovodskih podatkov s kmetijskih gospodarstev, na področje spremljanja strukturnih raziskav in popisov Skupnosti ali nacionalnih popisov kmetijskih gospodarstev;

ker podatki, razpoložljivi za izdelavo načrta vzorčenja za leto 1982 in naslednja obračunska leta in razlike v kmetijskih razmerah med raznimi državami članicami zahtevajo, da se za to leto sprejme prag ekonomske velikosti, ki je različen v vsaki državi članici in včasih celo v enoti;

ker je, kakor kaže izkušnja, delovanje mreže podatkov olajšano, če se lahko število poročevalskih kmetijskih gospodarstev, izbranih na enoti, v nekaterih okvirih spreminja pod pogojem, da se le-to sklada s celotnim številom kmetijskih gospodarstev na državo članico;

ker mora načrt vzorčenja vsebovati minimalno število elementov, da je veljaven glede na cilje mreže računovodskih podatkov s kmetij, ki jih je treba oceniti;

ker se mora načrt vzorčenja izdelati pred začetkom ustreznega obračunskega leta, da je lahko odobren, preden se uporabi za izbor poročevalskih kmetijskih gospodarstev;

ker mora poročilo o izvajanju načrta vzorčenja poročevalskih kmetijskih gospodarstev pokrivati različne vidike izvajanja načrta zlasti z namenom, da se prepoznajo kakršne koli prilagoditve, ki utegnejo biti potrebne v naslednjih obračunskih letih in ker mora poročilo upoštevati tudi uporabo nekaterih podatkov iz načrta z namenom, da se pretehtajo računovodski podatki;

ker so ukrepi, predvideni s to uredbo, v skladu z mnenjem Odbora Skupnosti za mrežo knjigovodskih podatkov s kmetijskih gospodarstev,

SPREJELA NASLEDNJO UREDBO:

Člen 1

V tej uredbi pomeni "kmetijsko gospodarstvo" družinsko kmetijo ali kmetijsko podjetje, kakor je opredeljeno v zvezi s kmetijskimi ugotavljanji in popisi Skupnosti.

Člen 2

Za obračunsko leto 1982 — obdobje 12 zaporednih mesecev z začetkom med 1. januarjem in 1. julijem 1982 — in za naslednja obračunska leta bo prag ekonomske velikosti, ki velja za člen 4 Uredbe št. 79/65/EGS naslednji:

- 6 EEV v Belgiji in na Nizozemskem,

- 4 EEV v Nemčiji, Franciji, Luksemburgu, Danski in Združenem kraljestvu (brez Severne Irske),

- 2 EEV na Irskem in v Severni Irski,

- 1 EEV v Italiji in Grčiji.

Člen 3

Število poročevalskih kmetijskih gospodarstev v enoti je prikazano v Prilogi I.

Število poročevalskih kmetij, izbranih v vsaki enoti, se lahko za 20 % razlikuje od tistega v Prilogi I, če to ne vpliva na zmanjšanje celotnega števila poročevalskih kmetijskih gospodarstev na državo članico.

Člen 4

Načrt za izbor poročevalskih kmetijskih gospodarstev mora zagotoviti reprezentativnost poročevalskih kmetijskih gospodarstev kot celote.

Vsebovati mora:

(a) elemente, na katerih je osnovan, zlasti:

- podrobne podatke o statističnih virih,

- postopke stratificiranja področja spremljanja v skladu s tipologijo Skupnosti za kmetijska gospodarstva, po potrebi z upoštevanjem dodatnih nacionalnih meril,

- postopke določanja načina vzorčenja za vsako skupino,

- postopke vzorčenja poročevalskih kmetijskih gospodarstev,

- postopke za možno poznejšo posodobitev načrta vzorčenja,

- verjetno obdobje veljavnosti načrta;

(b) Razdelitev kmetijskih gospodarstev na področju spremljanja, razvrščenih v skladu s tipologijo kmetij Skupnosti (ki ustreza vsaj glavnim tipom), in število poročevalskih kmetijskih gospodarstev, izbranih za vsako sprejeto skupino.

Člen 5

Načrt vzorčenja se predloži Komisiji najmanj dva meseca pred začetkom prvega obračunskega leta, na katero se nanaša.

Postopki in roki za sporočanje prilagoditev k načrtu vzorčenja Komisiji so enaki kot pri posredovanju načrta samega.

Člen 6

Poročilo o izvajanju načrta vzorčenja poročevalskih kmetijskih gospodarstev vsebuje:

1. razdelitev izbranih poročevalskih kmetijskih gospodarstev glede na kategorijo kmetijskega gospodarstva;

2. pripombe k analizi zabeleženih odstopanj med načrtom vzorčenja in izbranimi poročevalskimi kmetijskimi gospodarstvi, o smernicah, ki se uporabijo za izboljšanje izbora za naslednje obračunsko leto in o pazljivosti pri ocenjevanju računovodskih podatkov.

Poročilo o izvajanju se predloži v skladu z modelom, določenim v Prilogi II. Komisiji je predloženo v 6 mesecih od začetka obračunskega leta.

Člen 7

Uredba št. 91/66/EGS se razveljavi.

Člen 8

Ta uredba začne veljati dan po objavi v Uradnem listu Evropskih skupnosti.

Uporablja se od obračunskega leta 1982.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. julija 1982

Za Komisijo

Poul Dalsager

Član komisije

[1] UL 109, 23.6.1965, str. 1859/65.

[2] UL L 210, 30.7.1981, str. 1.

[3] UL 121, 4.7.1966, str. 2249/66.

--------------------------------------------------

PRILOGA I

Število poročevalskih kmetij glede na enoto

Referenčna številka | Ime enote | Število poročevalskih kmetij (od obračunskega leta 1982 naprej) |

NEMČIJA

010 | Schleswig-Holstein | 500 |

020 | Hamburg | 40 |

030 | Niedersachen | 800 |

040 | Bremen | – |

050 | Nordrhein- Westfale | 660 |

060 | Hessen | 370 |

070 | Rheinland-Pfalz | 480 |

080 | Baden-Württemberg | 620 |

090 | Bayern | 960 |

100 | Saarland | 70 |

110 | Berlin | – |

| Nemčija skupaj: | 4500 |

FRANCIJA

121 | Île-de-France | 95 |

131 | Champagne-Ardenne | 260 |

132 | Picardie | 230 |

133 | Haute-Normandie | 145 |

134 | Centre | 350 |

135 | Basse-Normandie | 215 |

136 | Bourgogne | 285 |

141 | Nord — Pas-de-Calais | 305 |

151 | Lorraine | 215 |

152 | Alsace | 160 |

153 | Franche-Comté | 200 |

162 | Pays de la Loire | 440 |

163 | Bretagne | 475 |

164 | Poitou-Charentes | 325 |

182 | Aquitaine | 425 |

183 | Midi-Pyrénées | 430 |

184 | Limousin | 195 |

192 | Rhône-Alpes | 360 |

193 | Auvergne | 320 |

201 | Languedoc-Roussillon | 340 |

203 | Provence — Alpes — Côte d'Azur | 270 |

204 | Corse | 60 |

| Francija skupaj: | 6100 |

Referenčna številka | Ime enote | Število poročevalskih kmetij |

Obračunsko leto |

1982 | 1983 | 1984 | od 1985 naprej |

ITALIJA

221 | Valle d'Aosta | 70 | | | |

222 | Piemonte | 940 | | | |

230 | Lombardia | 950 | | | |

241 | Trentino | 150 | | | |

242 | Alto adige | 150 | | | |

243 | Veneto | 900 | | | |

244 | Friuli-Venezia Giulia | 250 | | | |

250 | Liguria | 350 | | | |

260 | Emilia-Romagna | 900 | | | |

270 | Toscana | 900 | | | |

281 | Marche | 450 | | | |

282 | Umbria | 400 | | | |

291 | Lazio | 650 | | | |

292 | Abruzzo | 450 | | | |

301 | Molise | 140 | | | |

302 | Campania | 950 | | | |

303 | Calabria | 700 | | | |

311 | Puglia | 800 | | | |

312 | Basilicata | 350 | | | |

320 | Sicilia | 950 | | | |

330 | Sardegna | 600 | | | |

| Italija skupaj: | 12000 | 14000 | 16000 | 18000 |

Referenčna številka | Število poročevalskih kmetij | Ime enote (od obračunskega leta 1982 naprej) |

340 | BELGIJA | 1000 |

350 | LUKSEMBURG | 300 |

360 | NIZOZEMSKA | 1500 |

370 | DANSKA | 2000 |

380 | IRSKA | 1300 |

ZDRUŽENO KRALJESTVO

411 | Anglija — severno območje | 420 |

412 | Anglija — vzhodno območje | 650 |

413 | Anglija — zahodno območje | 430 |

421 | Wales | 300 |

431 | Škotska | 380 |

441 | Severna Irska | 320 |

| Združeno kraljestvo skupaj: | 2500 |

Referenčna številka | Ime enote | Število poročevalskih kmetij |

Obračunsko leto |

1982 | 1983 | 1984 | Od 1985 naprej |

GRČIJA

450 | Makedonia — Thraki | 1510 | 2070 | 2380 | 2480 |

460 | Ipiros — Peleponnissos — Nissi Ioniou | 1120 | 1530 | 1760 | 1840 |

470 | Thessalia | 560 | 770 | 900 | 930 |

480 | Sterea Ellas — Nissi Egaeou — Kriti | 1210 | 1630 | 1860 | 1950 |

| Grčija skupaj: | 4400 | 6000 | 6900 | 7200 |

--------------------------------------------------

PRILOGA II

POROČILO O IZVAJANJU NAČRTA VZORČENJA POROČEVALSKIH KMETIJ

+++++ TIFF +++++

--------------------------------------------------